《怨诗行》
未知·佚名

天德悠且长，人命一何促。
百年未几时，奄若风吹烛。
嘉宾难再遇，人命不可赎。
齐度游四方，各系太山录。
人间乐未央，忽然归东岳。
当须荡中情，游心恣所欲。

作者简介：亦称无名氏，是指身份不明或者尚未了解姓名的人。源于古代或民间、不知由谁创作的文学、音乐作品会以佚名为作者名称。